Lugupeetud Transpordiameti planeerimise osakonna kooskõlastuse üksus!

Austatud Jana Prost!

AS RRLektus on soetanud **Harku valda, Vääna külla, Joa tee 1 (katastritunnus: 19801:011:0754)**asuva kinnistu, et sinna rajada küla teenindav väike toidukauplus.

Tegu on kontseptsiooni poolest kogukonnakauplusega, mis teenindab läheduses elavaid külaelanikke, kes saavad mugavalt poodi külastada ka jalgsi, jalgratta või tõukerattaga.

Oleme poe rajamise plaane tutvustanud nii suuliselt koosoleku formaadis kui ka meilitsi Transpordiameti esindajale (planeerimise osakonna kooskõlastuste üksuse juhataja Marek Lind), naaberkinnistu omanikele (OÜ Orki ja Pro Kinnisvara) ning Harku vallavalitsuse esindajale (planeerimis- ja ehitusosakonna juhataja Kristiina Ott-Rätsepp), kes kõik on plaanile põhimõttelise heakskiidu andnud.

Harku vallavalitsus (valla arhitekt Margus Pilter) on andnud 21.01.2016 poe eskiislahendusele ka kirjaliku kooskõlastuse.

Vallavalitsuse soov oli see, et detailplaneeringu ala arendatakse terviklikult liikluslahenduse mõttes. Selle tulemusena on kokku lepitud, et meie kinnistu sissesõidutee ehk liikluslahenduse projekteerib sama ekspert (Andro Lai, T-Model OÜ), kes projekteeris kõrvalasuva uusarenduse asendiplaanilise lahenduse.

Selleks, et plaanidega edasi liikuda palume siinkohal projekteerimistingimusi sissesõidutee projekteerimiseks tulenevalt asendiplaani eskiisist **(kinnistule sissepääsu, mitte riigitee ristumiskoha rajamiseks).**

**Mahasõidu projekteerimise tehniliste tingimuste taotlus:**

KÜ tunnus: 19801:011:0754

Aadress: Joa tee 1, Vääna küla, Harku vald, Harju maakond

KÜ omanik: AS RRLektus, reg nr 10072791

Volitatud esindaja: Tarmu Kurm ([tarmu.kurm@meietoidukaubad.ee](mailto:tarmu.kurm@meietoidukaubad.ee), +372 509 0821)

KÜ sihtotstarve: Ärimaa

Planeeritav hoone: Kauplus

Juurdepääsu iseloom: Alaline

Kas ligipääsu kasutavad regulaarselt veokid: Jah

Kehtiv detailplaneering: Vääna külas Puiestiku II maaüksuse detailplaneering, töö nr: 05/05 (Ruum ja Maastik OÜ) <https://kaart.harku.ee/DP/040914_939/avalik/>

Kirjale on lisatud **poe asendiplaani eskiis ja Harku vallavalitsuse kooskõlastus sellele.**

Lugupidamisega

Tarmu Kurm

AS RRLektus/Meie toidukaubad

5090821